**MARKUSOVSZKY EGYETEMI OKTATÓKÓRHÁZ**

**PARKOLÁSI RENDJE**

Kórházunk irányítása alá tartozó betegellátási egységeinknél – azok sajátos helyzetére tekintettel – a kórház területére történő gépjárművel való behajtás és az ott parkolás lehetősége, más-más elvek és gyakorlat alkalmazásával valósul meg.

**Egységesen, minden területünkre érvényes szabályok:**

* A kórház területére történő gépjárművel való behajtás és parkolás **betegszállítási célhoz és parkolási díj megfizetéséhez** kötött.
* A kevés parkolási lehetőségek miatt, a **látogatási célú** behajtást nem tudjuk engedélyezni.
* Az érvényes, **mozgáskorlátozott kártya (MK) tulajdonost szállító** gépjármű behajtása és parkolása – a beteg ki- és beszállása időtartamára – díjmentes. A jogosultakat arra kérjük, hogy érvényes kártyájukat a portaszolgálatnak mutassák be. A be- és kihajtás regisztrálását követően, a be- és kilépést a szolgálat biztosítja. Ha a MK kártya tulajdonos nem tartózkodik a gépjárműben, a díjmentes behajtásra a gépjármű nem jogosult.
* A díjfizetési kötelezettséggel a gépjármű behajtás számának, benn tartózkodás idejének csökkentését kívánjuk biztosítani, ezért díjmentes időszakot nem alkalmazunk.

1. **Központi telephely** (9700 Szombathely, Markusovszky Lajos u. 5. sz.):

A gépjárművek be- és kiléptetése automata, gépjármű rendszám felismerő rendszer alkalmazásával, parkolási díjfizetéssel valósul meg. Ezért a gépjárművek be- és kiléptetése a Markusovszky Lajos utca [5. sz](http://5.sz/). főportai beléptetési ponton keresztül engedélyezett.

**A behajtás módja:**

·   A gépjármű megáll a belépési oldali sorompó előtti stop vonal előtt és a vezető a mellette lévő „Belépőjegy automatából” a piros gomb megnyomásával egy belépőjegyet nyomtat ki magának, melynek elvételével egy időben a sorompó felnyílik, és a jelzőlámpa zöld fényénél a kórház területére behajthat.

·   A belépőjegy tartalmazza a belépés pontos időpontját és a parkolási díjra vonatkozó tájékoztatót. Parkolási díj mértéke: ½ óráig 150,- Ft. Ezt követően minden megkezdett ½ óra 300,- Ft.

·    **A parkolási díj kifizetése, „Kilépő jegy” kinyomtatása a 8-as épület elé telepített díjbeszedő automatánál hajtható végre.**

**Ennek folyamata:**

·   A belépőjegy vonalkódját felfelé tartva, azt a díjbeszedő automata leolvasó nyílásába helyezve le kell olvastatni. Az automata ez alapján kiírja a fizetendő parkolási díj mértékét. A díjat 200-100-50 Ft-os pénzérmével, az érem befogadó nyílásba helyezve, vagy 500, 1000, 2000,- Ft-os papírpénzzel a papírpénz elfogadó nyílásba helyezve ki kell fizetni. A betett összeg és a parkolási díj mértékét a gép összeveti. Ha az megegyező, a jobb felső részén lévő **„Kilépőjegy”** nyílásán át az általa kinyomtatott **kilépő jegyet kiadja.** A jegy sorszáma megegyezik a belépőjegy sorszámával, valamint alján a kilépést biztosító vonalkód látható.

·   Ha a befizetett díj nagyobb a parkolási díj mértékénél, akkor a gép **200, 100, 50,- Ft-os érmékkel** a visszajáró összeget **visszafizeti,** a pénzkiadó nyílásba dobva azokat. **Papírpénzt a berendezés visszaadni nem tud!** Ezért kérjük, a parkolási díj kifizetésére ne használjanak nagy címletű papírpénzt, mert a berendezés érem visszaadási lehetősége is korlátozott.

·   Ha a visszajáró összeget a berendezés nem tudta hiánytalanul visszaadni, a kilépő jegy helyett, egy **tartozást igazoló bizonylatot** állít ki. A bizonylat sorszáma megegyezik a belépőjegy sorszámával, melyen pontosan feltünteti a tartozás mértékét. A **tartozási bizonylatot és a belépőjegyet**a portaszolgálatnak leadva, a tartozás kiegyenlítésre kerül és a kihajtást a szolgálat biztosítani fogja. A tartozás összegének átvételét, a szolgálatnak leadott jegyen az átvevőnek aláírásával igazolnia kell.

**Kilépés módja:**

* A kilépő sávban lévő sorompó előtti stop vonalnál megállva, a gépkocsivezető a díjbeszedő automatánál kapott kilépő jegy vonalkódját, felfelé tartva, a gép leolvasó nyílásába helyezi. A berendezés, nyitja a sorompót és a lámpa zöld fényénél a kórház területe elhagyható.

**Ha a berendezés működésében a fent leírtaktól eltérő működési zavart észlelnek, a szabályos be és kiléptetés biztosítása érdekében forduljanak a portaszolgálatot ellátó személyzethez!**

1. **11-es Huszár úti telephely** (9700 Szombathely, 11-es Huszár út 130.)

* Csak indokolt esetben, mozgásában korlátozott beteg be- és kiszállítási célból, a beteg be- és kiszállása időtartamára, amely díjmentes.
* Látogatási célú behajtás nem engedélyezett.

1. **Rendelőintéze**t (9700 Szombathely Dr. István Lajos krt. 3.):

Az udvaron kialakított parkolóhely díjmentesen használható a járó betegellátásra érkezőknek. Megközelíthető a körút felöl, ill. a Dr. Pethő Ernő (régen Kertész) utcai bejáraton át.

1. **Körmendi Kórház** (Körmend, Munkácsy M. u. 1. sz.):

* A kórház területére a beteg gépjárműből történő ki- és beszállása időtartamára a kórház területére a behajtás lehetősége biztosított.
* Parkolni a Kórház területén nem lehet.
* A kórház előtti utcában a közterületen, a parkolás lehetősége díjmentesen biztosított.

1. **Szentgotthárdi Kórház** (Szentgotthárd, Arany J. u. 31.):

A kórház területén történő parkolás igénybevétele nem jellemző, mivel a kórházzal szemben lévő közterületen és utcában kialakított díjmentes parkolóban parkolnak a kórházba érkezők.

* Ha a beteg állapota azt igényli, a kórház területére gépjárművel a beteg beszállítható, a beteg gépjárműből történő ki- és beszállása időtartamára, amely díjmentes.
* Ha a kórház területén kíván parkolni, a kezelése időtartamára, akkor a parkolási díj megfizetése mellett azt biztosítani tudjuk.

A díj mértéke:

* + 1/2 napra: 500,- Ft/fél nap
  + 1 napra: 1000,- Ft/ nap

1. **Celldömölki Kórház** (Celldömölk, Nagy Sándor tér 3. és Kossuth Lajos u. 5.):

A betegszállítási célú gépjárművel való behajtás a kórház területére biztosított.

* Behajtás módja:
  + A sorompóval, portaszolgálattal védett belépési ponton, a behajtani szándékozó számára a szolgálat egy belépési jegyet állít ki, amelyen feltünteti a belépés pontos időpontját - év, hó, nap, óra perc -, a gépkocsi rendszámát.
  + A kilépéskor a belépő jegyet a szolgálatnak át kell adni. A belépési és kilépési időtől függően a szolgálat a parkolási díjat bevételezi, melyről nyugtát állít ki, majd a sorompó felnyitásával a kórház területének elhagyását biztosítja.
* A parkolási díj mértéke:
  + Ha 15 percen belül a beengedett gépjármű kihajt: 0,- Ft/15 perc
  + Ha a 15 percet meghaladta a kilépés időpontja, akkor a belépés időpontjától számítva, minden megkezdett 1/2 óra díja: 150,- Ft/fél óra
  + Ha a belépő - pl.: apás szülésnél - tudja, hogy hosszabb ideig fog a kórház területén parkolni, ezt jelezze a szolgálatnak, mert ebben az esetben napi díjat érdemes váltania, melynek mértéke: 2500,- Ft/nap
* A kórház környezetében lévő közterületen a parkolás lehetősége díjmentesen biztosított. Így a 1/2 órán túl nagyon kevesen tartózkodnak betegszállítási célból a kórház területén.

1. **Mesteri-Intaházai Kórház** (9551 Mesteri - Intaháza):

* A kórház területére gépjárművel csak a mozgásukban korlátozott beteget szállítók számára biztosított, díjmentesen, a beteg gépjárműbe való ki- és beszállása időtartamára.
* Látogatók és mozgásukban nem korlátozottak számára az intézmény bejárata előtti közterületen a parkolás díjmentesen biztosított.

**A Kórház a szervezeti egységei területén tapasztalt gépjármű forgalmi helyzettől függően, a behajtás lehetőségeinek biztosítását a betegellátási célok elsőbbségének fenntartása érdekében korlátozhatja, a változtatás jogát fenntartja.**